stanford-oval/wikipedia huggingface dataset:
Sergei Movsesian

| Sergei Movsesian |
| --- | --- |

Henkilötiedot
Koko nimi:  Sergei Movsesian
Syntynyt: 3. marraskuuta 1978 (ikä 45)
Kansalaisuus:   slovakialainen
Shakinpelaaja
Titteli:  suurmestari
Elo-luku:  2 677 (tammikuussa 2014) FIDE:n listan sijoitus 71.
Korkein Elo:  2 751 (tammikuussa 2009)
Sergei Movsesian (s. 3. marraskuuta 1978 Tbilisi, Georgia) on  slovakialainen shakin suurmestari. Movsesian syntyi Tbilisissä, Georgiassa. Hän muutti perheensä kotimaahan, Armeniaan, jossa hän asui teini-ikäänsä asti. Nykyisin hän asuu Tšekissä ja edustaa Slovakiaa.
Aiheesta muualla

FIDE-kortti: Sergei Movsesian (englanniksi)
Sergei Movsesian ChessGames.com-sivustolla (englanniksi)
Scandinavium

| Scandinavium |
| --- | --- |

Rakennuksen tiedot
Sijainti:   Göteborg, Ruotsi
Avattu:  18. toukokuuta 1971
Remontoitu:  2001, 2006
Laajennettu:  1990
Arkkitehti:  Poul Hultberg
Käyttäjät
 Frölunda HC 
Katsojakapasiteetti
 12 044 (jääkiekko) 14 000 (konsertit) 12 312 (käsipallo) 
Lisää rakennusartikkeleitaArkkitehtuurin teemasivulla
Scandinavium on urheiluhalli Göteborgissa, Ruotsissa. Se avattiin yleisölle vuonna 1971. Halliin mahtuu jääkiekko-otteluissa 12 044 katsojaa, muissa tapahtumissa kuten konserteissa runsaat 14 000. Scandinavium sijaitsee Göteborgin keskustassa Skånegatanilla. Lähistöllä sijaitsevat muun muassa Ullevin stadion, tiedekeskus Universeum ja Pohjoismaiden suurin huvipuisto Liseberg. Scandinavium on jääkiekkoseura on Ruotsin SHL:ssä pelaavan Frölunda HC:n kotiareena.
Scandinaviumissa pidettiin vuoden 1985 Eurovision laulukilpailu.
Tilastoja

Katsojaennätys 14 606 syntyi Whitney Houstonin konsertissa 1988.
Vuonna 2003 hallissa kävi yhteensä 636 000 katsojaa.
Aiheesta muualla

Scandinavium
Wikimedia Commonsissa on kuvia tai muita tiedostoja aiheesta .
| 0 | 1 | 2 |
| --- | --- | --- |
| Edeltäjä: Théâtre Municipal | Eurovision laulukilpailun isäntäareena 1985 | Seuraaja: Grieghallen |
| 0 | 1 | 2 |
| --- | --- | --- |
| Edeltäjä: Preussag Arena 2001 | Jääkiekon maailmanmestaruuskilpailujen finaaliareena 2002 | Seuraaja: Hartwall Areena 2003 |
Siperianorapihlaja

| Siperianorapihlaja |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Suku::  Orapihlajat Crataegus
Laji::  sanguinea
Kaksiosainen nimi
 Crataegus sanguinea  Pall. 
Katso myös
   Siperianorapihlaja Wikispeciesissä   Siperianorapihlaja Commonsissa 
Infobox OKNimi-testi OK: 
Piirros kasvista
Siperianorapihlaja (Crataegus sanguinea) on ruusukasvien heimoon ja orapihlajien sukuun kuuluva kasvilaji, joka kasvaa luonnonvaraisena Siperian eteläosissa, Mongoliassa ja Kiinan kaikkein pohjoisimmissa osissa.
Siperianorapihlaja kasvaa kaksi tai kolme metriä korkeaksi pensaaksi. Sen tertuissa kasvavat raadonhajuiset kukat ovat pieniä ja valkoisia.[lähde? ] Kasvi kukkii heinäkuussa. Kukasta kypsyvä punainen, marjamainen hedelmä on itse asiassa omenan kaltainen epähedelmä.[lähde? ] Siperianorapihlajan orat ovat lyhyet tai ne voivat puuttua kokonaan.
Suomessa siperianorapihlaja menestyy vyöhykkeillä I–VII. Se on hyvin talvenkestävä ja viihtyy aurinkoisilla paikoilla.
Maailman suurin elossa oleva siperianorapihlaja kasvaa Washingtonissa Seattlen Volunteer Parkissa.
Käyttö

Siperianorapihlajaa viljellään syömäkelpoisten hedelmiensä vuoksi. Hedelmiä voi syödä sekä raakoina että kypsennettyinä. Niistä voi valmistaa hilloa, hyytelöä ja hedelmäsäilykkeitä. Siperianorapihlajaa kasvatetaan puutarhoissa ja sitä käytetään pensasaitana.
Aiheesta muualla

Laji.fi: Siperianorapihlaja (Crataegus sanguinea)
ITIS: Crataegus sanguinea (englanniksi)
United States Department of Agriculture (USDA): Crataegus sanguinea (englanniksi)
Flora of China: Crataegus sanguinea (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Crataegus sanguinea
Käännös suomeksi
Shelomi

| Shelomi |
| --- | --- |
 Shelomi ilmakuvassa.
 Shelomi
 Koordinaatit: 33°4′28″N, 35°8′41″E 
Valtio:  Israel
Hallintoalue:  Pohjoinen
Väkiluku (2018):  6 351
 
 www.shelomi.org.il 
Infobox OKVirheellinen NIMI-arvo: 
Shelomi (hepr. ‏שלומי‎) on kaupunki Israelin Pohjoisella hallintoalueella. Sen asukasluku oli vuoden 2018 lopussa 6 351.
Maantiede

Shelomi sijaitsee Israelin pohjoisosassa Galilean länsiosan kukkuloilla noin 12 kilometriä Nahariyan kaupungista itään.
Historia

Ennen nykyisen Shelomin perustamista paikalla oli arabien asuttama al-Bassan kylä. Kylän asukkaat pakenivat Israelin itsenäisyyssodan aikana vuonna 1948. Nykyisin vanhasta kylästä on jäljellä vielä esimerkiksi kirkko. Nykyinen Shelomi perustettiin vuonna 1950 ja oman kunnallishallituksensa se sai vuonna 1960. Nimensä paikkakunta sai Vanhan testamentin Asserin heimon Selomin poika Ahihudin mukaan (Ahidud ben Selomi).
Libanonilaisten šiiamuslimien Hezbollah-järjestö on tehnyt lähellä rajaa sijaitsevaan Shelomiin ajoittain raketti-iskuja Libanonin puolelta.
Talous

Nykyisin Shelomin kaupungissa on esimerkiksi metalli- ja lääketeollisuutta.
Väestö

Shelomin asukasluku oli vuoden 2018 lopussa 6 351. Vuonna 2002 vastaava lukema oli 4 930.
Aiheesta muualla

Kuvia tai muita tiedostoja aiheesta Shelomi Wikimedia Commonsissa
Näkymää Shelomissa.
Sosiaalinen insinööritaito

Sosiaalinen insinööritaito on sosiologian käsite, jossa yritetään saada aikaan yhteiskunnan muutos lainsäädäntötyön, verotuksen, sosiaalipoliittisten päätösten, suunnittelun, koulutuksen ja muiden yhteiskunnallisten toimien avulla.[lähde? ]
Karl Popper käytti termiä kirjassa The Open Society and Its Enemies. Popper uskoi, että yhteiskunnan täydellinen uudelleenmuotoilu, mitä hän kutsui utopistiseksi sosiaaliseksi suunnitteluksi, johtaisi väistämättä katastrofiin. Popper kannatti asteittaisia uudistuksia, joissa jokainen askel voitaisiin arvioida ja virheet korjata. Hän kutsui sitä vähittäiseksi sosiaaliseksi suunnitteluksi.
Sosiaalinen eristäminen

Sosiaalinen eristäminen on yhteisöväkivallan muoto, jossa henkilöltä tai hänen ryhmältään kielletään tasavertainen osallistuminen muun ryhmän toimintaan. Historiallinen muoto sosiaalisesta eristämisestä on ns. katolisen kirkon asettama kirkonkirous. Sosiaalista eristämistä pidetään vakavana henkisen väkivallan muotona.
Stenselen piiri

| Stenselen piiri |
| --- | --- |
 fiStenselen piiri 
 65°03′54″N, 17°09′50″E 
Valtio:   Ruotsi
Maakunta:  Lappi
Lääni:  Västerbottenin lääni
Kunta:  Storumanin kunta
Piirikoodi:  324008
Väestö
Väkiluku (2022):  4 213 
Stenselen piiri (ruots. Stensele distrikt) sijaitsee Storumanin kunnassa Ruotsissa. Sen väkiluku on 4 213  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Storumanin kunnan piirit
Stephan Ackermann

Stephan Ackermann, 2018
Stephan Ackermann (s. 20. maaliskuuta 1963 Mayen) on saksalainen roomalaiskatolinen piispa. Hänet vihki Trierin hiippakunnan papiksi Georg Moser 10. lokakuuta 1987. Hänet nimitettiin Trierin vihkipiispaksi ja Sozopolis in Haemimonton titulaaripiispaksi 14. maaliskuuta 2006. Piispaksi vihkiminen seurasi 14. toukokuuta. Pääkonsekraattorina toimi Reinhard Marx, jota avustivat Felix Genn ja Leo Schwarz.
Ackermann sai 8. huhtikuuta 2009 nimityksen Trierin piispaksi, ja hänet asetettiin virkaan 24. toukokuuta.
Sergei Nemtšinov

Sergei Nemtšinov (s. 14. tammikuuta 1964, Moskova) on entinen venäläinen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1990.
Saavutukset

Nemtšinov on saavuttanut kaksi jääkiekon maailmanmestaruutta, vuosina 1989 ja 1990, ja jääkiekon olympiahopeaa 1998. Hän on pelannut NHL:ssä useissa jääkiekkoseuroissa. Hän oli voittamassa ensimmäisinä venäläisinä jääkiekkoilijoina Aleksandr Karpovtsevin, Aleksei Kovaljovin ja Sergei Zubovin kanssa New York Rangers -seurassa  Stanley Cup -mestaruutta vuonna 1994. Hän oli voittamassa Stanley Cupia myös vuonna 2000 New Jersey Devilsissä.
Sergei Nemchinovin vierailun aikana Turkmenistaniin harjoitettiin intensiivisiä harjoituksia Turkmenistanin miesten kansallisen jääkiekkojoukkueen kanssa. Sitten hän aloitti Turkmenistanin maajoukkueen valmennushenkilöstön kanssa ja on jo laatinut suunnitelman Turkmenistanin jääkiekkoilijoiden valmistelusta vuoden 2020 IIHF: n maailmanmestaruuskilpailun divisioonalle III.
Aiheesta muualla

Sergei Nemtšinov Legends of Hockey -sivustolla (englanniksi)
Sergei Nemtšinov The Internet Hockey Databasessa (englanniksi)
Scandolan luonnonpuisto

| --- | --- |
Sijainti:  Korsika Ranska
Pinta-ala:  19,19
| --- | --- |
Tyyppi:  luonnonpuisto
Perustettu:  9. joulukuuta 1975, 1975 
Hallinto:  Parc naturel régional de Corse
muokkaa - muokkaa wikitekstiä - muokkaa Wikidataa
Scandolan luonnonpuisto (ransk. Réserve naturelle de Scandola) on luonnonpuisto Korsikan saarella Ranskassa. Se käsittää sekä maalla että Välimeressä olevan osan. Meressä on muun muassa merkittäviä koralliyhdyskuntia, ja kallioilla pesii monia lintulajeja. Luonnonpuisto kuuluu Unescon maailmanperintöluetteloon lähellä olevien alueiden kanssa.
Sijainti ja luonto

Scandolan luonnonpuisto sijaitsee Korsikan saaren länsirannikolla Scandolan niemimaalla ja sitä ympäröivissä vesissä. Puiston pinta-alasta 919 hehtaaria on maalla ja 1000 hehtaaria merellä.
Kallioiden päällä alueen kasvillisuus on ruohikkoa tai macchiaa. Valtalajeja ovat välimerenmyrtti, lännenmansikkapuu, leveäpiipensas ja kaitapiipensas. Macchialajeja ovat useat kistukset. Rannikkokallioilla elää myös harvinainen kotoperäinen laukkaneilikoihin kuuluva Armeria soleirolii sekä puutyräkki ja foinikiankataja.
Rantavyöhykkeen valtalajeja ovat merifenkoli ja ikiviuhkot. Kirkkaissa vesissä on puolestaan Posidonia oceanica -meriniittyjä jopa 35 metrin syvyydessä.
Luonnonpuiston alueella on kallioilla pesiviä lintukolonioita. Lajistoon kuuluvat muun muassa aroharmaalokki, välimerenlokki, välimerenliitäjä, pikkuliitäjä, karimetso ja muuttohaukka sekä Ranskan ainoat pesivät sääksit. Lepakkolajistossa on esimerkiksi harvinainen doggilepakko.
Scandolan luonnonpuiston alueella on myös kukoistavia pehmytkoralliyhdyskuntia, jotka on muodostanut korallilaji Corallium rubrum. Se on nykyään harvinainen Välimeren alueella, mutta Scandolaan on sitä uudelleen istutettu menestyksekkäästi. Muita meren selkärangattomia ovat langustilaji Palinurus elephas, kotilolaji Patella ferruginea, erilaiset sienieläimet ja meritupet sekä pehmytkorallilajit Eunicella singularis ja Paramuricea clavata.
Aiheesta muualla

Kuvia tai muita tiedostoja aiheesta Scandolan luonnonpuisto Wikimedia Commonsissa
Unescon maailmanperintökohteet Ranskassa
Albi
Alppien paalutalot
Amiensin katedraali
Arc-et-Senans’n kuninkaallinen suolatehdas
Arlesin roomalaiset ja romaaniset monumentit
Avignonin historiallinen keskusta ja Palais des Papes
Belgian ja Ranskan kellotornit (jaettu Belgian kanssa)
Bourges'n katedraali
Canal du Midi
Causses ja Cévennes
Chaîne des Puys
Chartresin katedraali
Chauvet’n luola
Cordouanin majakka
Euroopan suuret kylpyläkaupungit
Fontainebleaun palatsi ja puisto
Fontenayn apottiluostari
Carcassonne
Le Corbusierin arkkitehtoniset työt
Le Havre
Loiren laakso Sully-sur-Loiren ja Chalonnes-sur-Loire välillä
Lyon
Mont Saint-Michel
Nancyn aukiot: Place Stanislas, Place de la Carrière ja Place d’Alliance
Nord-Pas-de-Calais’n kaivosalue
Notre-Damen katedraali, entinen Saint-Remin basilika sekä Taun palatsi Reimsissa
Nizza
Orangen roomalainen teatteri ja sen ympäristöt sekä ”riemukaari”
Portonlahti: Girolatanlahti,  Scandolan luonnonpuisto ja Pianan calanquet Korsikassa
Provins
Monte Perdido
Ranskan eteläiset ja antarktiset alueet
Saint-Émilion
Saint-Savin-sur-Gartempen luostari
Santiago de Compostelan pyhiinvaellusreitit
Seinen jokivarsi Pariisissa
Grande Île
Pont du Gard
Uuden-Kaledonian laguunit
Vaubanin linnoitukset
Versailles’n palatsi puistoineen
Vézelay
Vézère
Stein Mehren

| Stein Mehren> Henkilötiedot |
| --- | --- |
Syntynyt: 16. toukokuuta 1935 Oslo, Norja
Kuollut: 28. kesäkuuta 2017 (82 vuotta) Noorja
Kansalaisuus:  norjalainen
Ammatti:  runoilija, esseisti, taidemaalari
Kirjailija
Äidinkieli: norja
Tuotannon kieli: norja
Aiheesta muualla
Löydä lisää kirjailijoitaKirjallisuuden teemasivulta
Stein Mehren (16. toukokuuta 1935 Oslo, Norja – 28. heinäkuuta 2017 Norja) oli norjalainen kirjailija ja taidemaalari. Hänet tunnetaan ensisijaisesti runoilijana, mutta hän kirjoitti myös näytelmiä, romaaneja ja esseitä.
Mehren julkaisi 30 runokokoelmaa ja oli useita kertoja ehdolla Pohjoismaiden neuvoston kirjallisuuspalkinnon saajaksi.
Mehren kuuluu Norjan merkittävimpiin runoilijoihin. Hänen kirjailijantyönsä oli laaja-alaista. Se sisälsi yhteiskuntakriittisiä esseitä ja taidekritiikkiä, romaaneja, näytelmiä, mutta keskeistä hänen tuotannossaan olivat luonto- ja rakkauslyriikka.
Mehren opiskeli filosofiaa Oslon yliopistossa ja tutustui Søren Kierkegaardiin, Edmund Husserliin, 1900-luvun eksistentiaalifilosofeihin, Theodor Adornoon ja Martin Buberin Minä/Sinä-filosofiaan. Hän käänsi Buberia norjaksi. Vaikka filosofia leimaa hyvin voimakkaasti hänen runouttaan, runot eivät kuitenkaan ole filosofisen ajattelun kuvitusta.
Mehrenin esikoiskokoelma Gjennom stillheten en natt ilmestyi 1960. Hänen tuotantonsa huippukohtia on kokoelma Aurora. Det Niende Mørke (1969). Hän on Wergelandin, Olaf Bullin ja Claes Gillin perinteen jatkaja vapaasti virtaavan runouden kirjoittajana. 1970-luvun vasemmistovirtausten aikana hän piti etäisyyttä politiikkaan, ja marxismin edustajat löivät häneen merkityksettömän runoilijan leiman. Hän vastasi syytöksiin muutamilla esseekokoelmilla.
Mehrenin romaaneja De utydelige ja Titanene ei pidetä taiteellisesti kovin onnistuneina, mutta ne ovat kiinnostavia ajan analyyseinä. Myös näytelmiä Narren og hans hertug ja Den store søndagsfrokosten (1976) voi luonnehtia sanoin sanoin.
Mehrenin työt ovat vieneet hänet yhteistyöhön myös säveltäjien, kuten Arne Nordheimin ja Ketil Bjørnstadin ja taidemaalareiden, kuten Kai Fjellin, Kåre Tveterin ja Frans Widerbergin kanssa. Hän debytoi itsekin taiteilijana 1993 ja piti viisi näyttelyä, mutta runouden kaltaista läpimurtoa hän ei koskaan sillä alalla tehnyt. Se työ se oli hänelle kuitenkin välttämätöntä, kuten hän on sanonut: "Työ väreillä on aistien esimakua paratiisista, mutta sanat ovat kuin heittäisi nuolia ikuisuuteen". (“Arbeidet med farger er sansenes forsmak på paradiset, mens ord er å skyte piler inn i det evige.”)
Mehrenin tuotantoa ei ole laajemmin suomennettu. Pentti Saaritsa on suomentanut hänen runonsa "British Museum" suomennoskokoelmaan Salaperäinen seurue: runoja jotka tulivat ja jäivät, (WSOY 1997) ja se on ilmestynyt myös Parnassossa
Mehrenin setä oli kilpasoutaja Martin Mehren.
Palkinnot ja tunnustukset

Kritikerprisen (1963)
Norsk kulturråds bokpris (1966 ja 1969)
Dobloug-palkinto (1971)
Aschehoug-palkinto (1973)
Riksmålsprisen (1975)
Fritt Ords pris (1978)
Gyldendal-palkinto (1981 ja 2004)
Det Norske Akademi for Sprog og Litteraturs pris (1987)
Anders Jahren kulttuuripalkinto (1993).
Imperiet lukker seg Pohjoismaiden neuvoston kirjallisuuspalkintoehdokas 2005.
Suomen Ravirengas

Suomen Ravirengas ry oli vuosina 1919–1972 toiminut raviurheilun keskusjärjestö. Sen perustivat 27. helmikuuta 1919  Suomen johtavat ravikilpailuja järjestäneet raviseurat.
Suomen Ravirengas oli Suomen Hevosjalostusliittojen Keskusliiton ohella toinen maassa toimineista raviurheilun keskusjärjestöistä. Se keskittyi ravikilpailuiden järjestämiseen ja raviurheilun harrastajien etujen ajamiseen. Hevosjalostusliittojen keskusliiton toiminta puolestaan käsitti hevosjalostusta sekä muuta valtion määrittelemää hevostaloutta. Kahden keskusjärjestön välille syntyi usein erilaisia näkemyseroja raviurheilun kehittämisestä. Hevosjalostusliittojen keskusliitto muun muassa suhtautui kielteisesti lämminveristen kilpailutoiminnan aloittamiseen Suomessa, koska se katsoi uuden rodun uhkaavan suomenhevosen asemaa. Suomen Ravirengas kuitenkin myönsi kilpailuoikeuden myös lämminverisille vuonna 1959.
1960- ja 1970-lukujen vaihteessa järjestöt alkoivat lähentyä toisiaan ja vuonna 1972 ne lopulta päättivät yhdistyä. Uusi keskusjärjestö Suomen Hippos ry aloitti toimintansa vuoden 1973 alussa.
Souleymane Ndéné Ndiaye

| Souleymane Ndéné Ndiaye |
| --- | --- |

Senegalin pääministeri
 30. huhtikuuta 2009 – 5. huhtikuuta 2012  
Edeltäjä:  Cheikh Hadjibou Soumaré
Seuraaja:  Abdoul Mbaye
Henkilötiedot
Syntynyt: 6. elokuuta 1958
Souleymane Ndéné Ndiaye (s. 6. elokuuta 1958 Kaolack) on senegalilainen poliitikko ja maan pääministeri 2009–2012. Hän on Senegalin demokraattisen puolueen jäsen ja toiminut ministerinä vuodesta 2005 lähtien.
Ndiaye on koulutukseltaan lakimies. Hänet valittiin Guinguinéon pormestariksi 2002. Hän oli myöhemmin presidentti Abdoulaye Waden puhemiehenä ja erikoisneuvonantajana. Työministeriksi hänet nimitettiin 2005, jonka jälkeen Ndiaye oli 2005–2007 presidentin henkilökunnan päällikkö ja merellistalouden ministerinä 2007–2009.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Stanford Moore

| Stanford Moore> Henkilötiedot |
| --- | --- |
Syntynyt: 4. syyskuuta 1913 Chicago, Yhdysvallat
Kuollut: 23. elokuuta 1982 (68 vuotta) New York, Yhdysvallat
Kansalaisuus:   Yhdysvallat
Koulutus ja ura
Tutkinnot:  Vanderbiltin yliopisto Wisconsinin yliopisto, Madison
Väitöstyön ohjaaja:  Karl Paul Link
Instituutti:  Rockefeller-yliopisto
Tutkimusalue:  Biokemia
Tunnetut työt:  Ribonukleaasin tutkimus
Palkinnot:   Nobelin kemianpalkinto (1972)
Stanford Moore (4. syyskuuta 1913 Chicago − 23. elokuuta 1982 New York) oli yhdysvaltalainen biokemisti, joka sai Nobelin kemianpalkinnon vuonna 1972 ribonukleaasin ja deoksiribonukleaasin rakenteen selvittämisestä. Moore jakoi palkinnon yhdessä Christian Anfinsenin ja William Howard Steinin kanssa.
Aiheesta muualla

Mooren elämäkerta Nobel-säätiön sivuilla
Siége Perilous

| Siége Perilous Kamelot |
| --- | --- | --- |

Studioalbumin tiedot
 Äänitetty : Tammikuu-Maaliskuu 1998
 Julkaistu: 4. elokuuta 1998
 Tuottaja(t): Thomas Youngblood, Kamelot
 Tyylilaji: power metal
 Kesto: 50.37
 Levy-yhtiö: Noise
Kamelotin muut julkaisut
| Dominion 1997 | Siége Perilous 1998 | The Fourth Legacy 1999 |
Siége Perilous on power metal -yhtye Kamelotin kolmas studioalbumi. Se julkaistiin 4. elokuuta 1998 Noise Recordsin kautta. Se on ensimmäinen albumi, jolla Roy Khan esiintyi laulajana ja Casey Grillo rumpalina, ja viimeinen albumi, jolla David Pavlicko soittaa koskettimia.
Kuningas Arthurin legendassa, Siege Perilous (joka tunnetaan myös nimellä "Vaarallinen istuin"), on pyöreän pöydän istuin, joka on varattu ritarille, joka etsii ja palauttaa Pyhän Graalin maljan.
Kappaleen 6 nimi on viittaus fantasiaroolipelimaailmaan, RhyDiniin.[lähde? ]
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | "Providence" | David Pavlicko | 5.35 |  |  |  |  |  |  |
| 2. | "Millennium" | Roy Khan | 5.15 |  |  |  |  |  |  |
| 3. | "King's Eyes" | Glenn Barry, Thomas Youngblood | 6.14 |  |  |  |  |  |  |
| 4. | "Expedition" | Glenn Barry, Thomas Youngblood | 5.41 |  |  |  |  |  |  |
| 5. | "Where I Reign" | David Pavlicko | 5.58 |  |  |  |  |  |  |
| 6. | "Rhydin" | Thomas Youngblood | 5.03 |  |  |  |  |  |  |
| 7. | "Parting visions" | Roy Khan, Thomas Youngblood | 3.34 |  |  |  |  |  |  |
| 8. | "Once a Dream" | Thomas Youngblood | 4.24 |  |  |  |  |  |  |
| 9. | "Irea" | Roy Khan | 4.32 |  |  |  |  |  |  |
| 10. | "Siege" (instrumentaali)  |  | 4.21 |  |  |  |  |  |  |
|  |  |  | 50.37 |  |  |  |  |  |  |
| Japanin painoksen bonuskappale |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 11. | "One Day" | 4.10 |  |  |  |  |  |  |  |
|  |  | 54.47 |  |  |  |  |  |  |  |
Saksan painoksen takakannessa kappaleet 6, 7 ja 8 ovat väärässä järjestyksessä
Japanin uudelleenmasteroidussa julkaisussa kappaleiden järjestys on eri
Arvostelut

| Arviot> Lähde | Arviot> Arvosana |
| --- | --- |
AllMusic: 3/5
Amazon.com: 4/5
The Metal Crypt: 3/5
Metal Storm: 8/10
Kokoonpano

Kaikki tiedot albumivihkosta.
Kamelot
Roy Khan – laulu
Thomas Youngblood – kitara, taustalaulu, tuottaja
David Pavlicko – kosketinsoittimet
Glenn Barry – bassokitara
Casey Grillo – rummut
Ylimääräinen muusikko
Tore Østby – akustinen kitara kappaleessa "Siege"
Tuotanto
Tommy Newton – miksaus
Mark Prator – tekniikka
Jim Morris – tekniikka
Tom Morris – tekniikka
Derek Gores – kansitaide
Rachel Youngblood – graafinen tuotanto, suunnittelu
Kim Grillo – valokuvaus
Aiheesta muualla

Siége Perilous Discogsissa. (englanniksi)
Sergei Mudrov

| Mitalit | Mitalit | Mitalit |  |
| --- | --- | --- | --- |
|  Sergei Mudrov vuonna 2011  |  Sergei Mudrov vuonna 2011  |  Sergei Mudrov vuonna 2011  |  |
Maa:  Venäjä
Miesten korkeushyppy
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Göteborg 2013 | 235 cm |  |
| Universiadit  | Universiadit  | Universiadit  |  |
|  Kultaa | Kazan 2013 | 231 cm |  |
|  Pronssia | Shenzhen 2011 | 224 cm |  |
Sergei Aleksejevitš Mudrov (ven. Сергей Алексеевич Мудров, s. 8. syyskuuta 1990 Kinešma) on venäläinen korkeushyppääjä. Mudrov edustaa ASK Moskovaa.
Mudrov saavutti kultaa vuoden 2013 sisäratojen EM-kilpailuista Göteborgista omalla ennätystuloksellaan 235. Vuoden 2012 EM-kilpailuissa Helsingissä hän oli neljäs. Kesäuniversiadeista Mudrov on saavuttanut kultaa vuodelta 2013 ja pronssia vuodelta 2011.
Alle 20-vuotiaiden MM-kilpailuista 2007 Mudrov saavutti hopeaa. Saman vuoden Euroopan nuorten olympiafestivaaleilla hän voitti kultaa. Vuoden 2009 alle 20-vuotiaiden EM-kilpailuista hän saavutti niin ikään kultaa, ja vuoden 2011 alle 23-vuotiaiden EM-kilpailuista hopeaa.
Ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| Korkeushyppy | 231 cm 231 cm | Tšeboksary Kazan | 5. heinäkuuta 2012 9. heinäkuuta 2013 |
Ennätykset > Sisäradat

| Laji | Tulos | Paikka | Päivä |
| --- | --- | --- | --- |
| Korkeushyppy | 235 cm | Göteborg | 2. maaliskuuta 2013 |
Suippopyrstöliitäjä

| Suippopyrstöliitäjä |
| --- | --- |
 Tumman ja vaalean värimuodon suippopyrstöliitäjiä
Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Ulappalinnut Procellariiformes
Heimo::  Ulappaliitäjät Procellariidae
Suku::  Tummaliitäjät Ardenna
Laji::  pacifica
Kaksiosainen nimi
 Ardenna pacifica  (J.F. Gmelin, 1789) 
Katso myös
   Suippopyrstöliitäjä Wikispeciesissä   Suippopyrstöliitäjä Commonsissa 
Infobox OKNimi-testi OKIUCN-testi OK: 
Suippopyrstöliitäjä (Ardenna pacifica) on ulappaliitäjien heimoon kuuluva eteläisillä valtamerillä elävä ulappalintu. Sen laaja elinympäristö käsittää muun muassa Havaijin, Revilla Gigedon saaret, Japanin ulkosaariston, Seychellit ja Australian saaristoa. Pesimäajan ulkopuolella laji vaeltelee Tyynellämerellä ja Intian valtamerellä. Populaatio on kooltaan noin 5,2 miljoonaa yksilöä.
Suippopyrstöliitäjän lentosiluetti
Muna.